b'\n_START_ARTICLE_\nJonas Janu\xc5\xa1ka (1906)\n_START_PARAGRAPH_\nJonas Janu\xc5\xa1ka (1906 m. gegu\xc5\xbe\xc4\x97s 8 d. Kani\xc5\xabkuose, Raudon\xc4\x97s vals\xc4\x8dius \xe2\x80\x93 1947 m. vasario 26 d. \xc5\xa0iaur\xc4\x97s gele\xc5\xbeinkelio lageris, Komijos ATSR) \xe2\x80\x93 Lietuvos teisininkas, pasiprie\xc5\xa1inimo naci\xc5\xb3 ir sovietiniam okupaciniams re\xc5\xbeimams veik\xc4\x97jas.\n_START_SECTION_\nBiografija\n_START_PARAGRAPH_\n1932 m. baig\xc4\x97 Vytauto Did\xc5\xbeiojo universitet\xc4\x85. 1934\xe2\x80\x931941 dirbo taikos teis\xc4\x97ju Semeli\xc5\xa1k\xc4\x97se, Trakuose. Naciams okupavus Lietuv\xc4\x85, 1941\xe2\x80\x931944 m. liepos m\xc4\x97n. buvo Kauno apygardos prokuroro pavaduotojas. \xc4\xaesitrauk\xc4\x97 \xc4\xaf Vyriausiojo Lietuvos i\xc5\xa1laisvinimo komiteto veikl\xc4\x85, nuo 1944 m. vasario m\xc4\x97n. \xe2\x80\x93 VLIK prezidiumo atsakomasis sekretorius. Su kitais band\xc4\x97 atkurti VLIK vadovyb\xc4\x99, kai jos dal\xc4\xaf naciai su\xc4\x97m\xc4\x97, kiti nuo Raudonosios armijos pasitrauk\xc4\x97 \xc4\xaf Vakarus. Raudonajai armijai u\xc5\xbe\xc4\x97mus Lietuv\xc4\x85 kur\xc4\xaf laik\xc4\x85 gyveno t\xc4\x97vi\xc5\xa1k\xc4\x97je. 1944 pab.-1945 pr. dirbo Klaip\xc4\x97dos m\xc4\x97sos kombinato kanceliarijos vir\xc5\xa1ininku. 1945 m. sausio m\xc4\x97n. NKVD suimtas. 1946 m. vasario m\xc4\x97n. LTSR NKVD karo tribunolo nuteistas. Kalintas viename \xc5\xa0iaur\xc4\x97s gele\xc5\xbeinkelio lageri\xc5\xb3 Komijoje, liudytoj\xc5\xb3 duomenimis, \xc5\xbeuvo per nelaiming\xc4\x85 atsitikim\xc4\x85.'